**KOMENTÁR**

**k tvorbe a čerpaniu rozpočtu k 30.06.2017**

1. **ROZPOČET MESTA - REKAPITULÁCIA**

Rozpočet mesta Stupava bol schválený mestským zastupiteľstvom dňa 15.12.2016 uznesením č. 191/2016. V zmysle uznesenia:

* celkové príjmy rozpočtu boli schválené vo výške 7 163 383,- €
* celkové výdavky vo výške 7 008 373,- €
* prebytok hospodárenie vo výške 155 010,- €
* príjmy bežného rozpočtu boli schválené vo výške 7 128 383,-€
* bežné výdavky vo výške 6 550 653,- €
* čo je prebytok bežného rozpočtu vo výške 577 730,- €
* kapitálové príjmy boli schválené vo výške 35.000,- €
* výdavky vo výške 293 800,- €
* čo je schodok kapitálového rozpočtu vo výške – 258 800,- €.

Celkový bežný a kapitálový rozpočet je vo výške

* príjmy bežné a kapitálové vo výške 7 163 383,- €
* výdavky bežné a kapitálové vo výške 6 844 453,- €
* čo je prebytok vo výške 318 930,- €.
* finančné operácie príjmové boli odsúhlasené vo výške 0,- €
* výdavky vo výške 163 920,- €, čo je schodok vo výške – 163 920,- €.

Celkový prebytok hospodárenia je vo výške 155 010,- €.

Počas roku 2017 bolo vykonaných niekoľko zmien rozpočtu, ktoré boli priebežne zapracovávané. Ich kumulatívne vyjadrenie je nasledovné:

Celkové príjmy boli zvýšené zo sumy 7 163 383,- € o 1 075 541,- € na sumu 8 238 923,- €. Celkové výdavky boli zo sumy 7 008 373,- € zvýšené o 630 073,- € na 7 638 446,- . Uvedené zmeny mali vplyv aj na plánovaný výsledok rozpočtového hospodárenia. Ten sa s pôvodnej sumy 155 010,- € zvýšil na 600 478,- € najmä vplyvom finančných operácií.

Bežné príjmy po zmenách sa predpokladajú vo výške 7 192 199,- €. Kapitálové príjmy ostali v nezmenenej výške 35 000,- € a finančné operácie príjmové sú predpokladané po zmene vo výške 772 368,- €.

Bežné výdavky sa zvýšili na sumu 7 086 876,- €. Kapitálové výdavky na sumu 352 650,- € a finančné operácie výdavkové v sume 198 92,- €.

1. **PRÍJMY MESTA**

**Bežný rozpočet**

Plnenie bežného rozpočtu k 30.06.2017 v príjmovej časti bežného rozpočtu je vo výške 48,2 %, čo je z časového hľadiska priaznivé plnenie. Bežné príjmy mesta dosiahli 3 775 712,- €. Rozpočet bol upravený (zvýšený) v zmysle zákonných rozpočtových opatrení o príjmy preneseného výkonu štátnej správy v oblasti školstva o sumu vo výške 243 924,- €. Ďalej boli príjmy upravené v dôsledku prechodu opatrovateľskej služby na mesto a preto mesto do svojho rozpočtu zahrnulo predpokladané príjmy od klientov vo výške 28 900,- € a 50 000,- €, ktoré súvisia s dotáciou na financovanie opatrovateľskej služby. Na druhej strane boli znížené príjmy za prenájom nebytových priestorov, kedy úmysel mesta prenajímať priestory kultúrneho domu mestom nebol realizovaný a táto aktivita ostala príspevkovej organizácii MKIC. Príjem bol znížený o 26 160,- €. Celkové bežné príjmy tak po zmenách by mali dosiahnuť 7 192 199,- €.

100 Daňové príjmy

111 003 výnos dane z príjmov pre územnú samosprávu vykazuje plnenie na 49,9 %. Ide o stabilné plnenie napriek daňovým vratkám, ktoré ovplyvňujú plnenie tejto položky najmä v máji bežného roku. Mestu boli transferované finančné prostriedky vo výške 1 900 072,- €.

**121 - daň z nehnuteľností**

Rozpočtovaná čiastka dane z nehnuteľností na rok 2017 je 602 500,- €. K 30.06.2017, kedy boli vydané všetky rozhodnutia o vyrubení dane, bolo zaznamenané plnenie na 57,7 %, čo je priaznivé plnenie. Celkovo mesto na dani z nehnuteľnosti počas sledovaného obdobia vybralo 347 812,- €.

Najvyššie plnenie bolo na dani z bytov, ktoré pri sume 37 916,- € dosiahlo plnenie na úrovni 93,6 %. Táto daň sa začína vyberať ako prvá v poradí. Daň zo stavieb má plnenie na úrovni 57,5 % (196 652,- €) a daň z pozemkov 51,5 % (113 244,- €).

**133 – Dane za špecifické služby**

- plnenie k 30.6.2017 je vo výške 49,0 %. Tieto dane sú tvorené daňou za psa, za užívanie verejného priestranstva, za stavebné odpady, za tuhý komunálny odpad a za ubytovanie.

Priaznivo je plnená daň za psa - položka 133 001. Uvedená daň má vykázané plnenie k sledovanému obdobiu na 84,0 %. Priaznivo sa vyvíjajú i príjmové položky 133 006 - daň za ubytovanie (plnenie na 68,2 %) a daň za užívanie verejného priestranstva (plnenie na 90,1 %).

Daň za ubytovanie súvisí s rastom dopytu na trhu práce a s tým súvisiacim zvýšeným dopytom na prechodné ubytovanie pre zamestnancov s iných regiónov. Taktiež je plnenie dane ovplyvnený výrazne dynamickým rastom pri udeľovaní súhlasu k pobytu pre iných štátnych príslušníkov, ktorí taktiež využívajú ubytovacie kapacity na území mesta Stupava..

**133 013 - príjmy za tuhý komunálny odpad (TKO) právnických a fyzických osôb (PO a FO)**

**Fyzické osoby**

Z predpokladaného výnosu z poplatku na rok 2017 vo výške 425 000,- € bolo uhradených 292 441,- €, čo predstavuje 68,8 %. Miestny poplatok za tuhý komunálny odpad je častejšie uhrádzaný formou splátok, nakoľko výška uvedených poplatkov je vyššia a poplatníci sa častejšie prikláňajú k úhrade na splátky.

## PO a FO oprávnené na podnikanie

Uvedené rozhodnutia sú vyrubované najmä v II. polovici roku a väčšina týchto rozhodnutí ešte nebola expedovaná. Pri spracúvaní miestneho poplatku boli v poradí najskôr vystavené rozhodnutia pre chatárov, až následne boli vyrubené rozhodnutia pre domácnosti. Posledné v poradí sú expedované rozhodnutia pre PO. Splatnosť poplatku je do 15 dní po nadobudnutí právoplatnosti rozhodnutia, čo je 15 dní od jeho doručenia. Aj tieto subjekty majú možnosť uhrádzať tento poplatok na splátky. K 30.6.2017 bolo plnenie tejto položky na úrovni 15 %, čo predstavuje 15 855,- €.

**211-212 – príjmy z podnikania a vlastníctva majetku**

- vykázané plnenie k 30.6.2017 vo výške 25,7 %

Toto nízke plnenie je hlavne z dôvodu nenaplnenia príjmov za prenájom pozemkov a majetku spoločnosti Vodárne a kanalizácie Stupava, s.r.o.. Uvedená finančná čiastka je splatná k 31.12.2017 a jej úhrada sa plánuje prípadne formou vzájomného započítania pohľadávok a záväzkov.

**221 -  229 – nedaňové príjmy a administratívne poplatky a iné príjmy**

**-** k sledovanémuobdobiu vykazujeme plnenie na úrovni 56,9 %

221 004 – administratívne poplatky **-** plnenie na 52,0 %

Poplatky zahŕňajú platby za - rybárske lístky

* výherné hracie automaty
* správne poplatky za stavebné úkony
* ostatné poplatky

222 003- pokuty a sankcie - uvedená položka je plnená k 30.6.2017 vo výške 97,5 %.

**223 – poplatky a platby z nepriem. a náhod. predaja** - plnenie celkom vykázané na úrovni 28,6 % .

V  tejto kategórii sú zahrnuté nasledovné príjmy :

* známky za psy
* separovaný zber
* recyklačný fond
* opatrovateľské služba
* a iné

Uvedené položky sú obtiažne rozpočtovateľné, nakoľko ich výška sa nedá odhadnúť podľa vývoja v minulosti.

**Kategória 290 – ostatné príjmy** sú plnené na 149,4 % čo je spôsobené hlavne položkou 292 017 ostatné príjmy. Uvedené plnenie je ovplyvnené najmä dvomi faktormi, mesto prijalo dedičstvá od osôb, ktorým zabezpečilo poslednú rozlúčku, a to v celkovej sume 4 951,17 €. Druhým faktorom bola skutočnosť, že pri vysporiadavaní vzájomných vzťahov so spoločnosťou Vľúdnosť – Vénia, bola táto zaviazaná aj k úhrade svojich záväzkov z minulosti a tento bol do 30.6.2017 aj uhradený. Jeho výška činila 3 646,20 €.

**300 – granty a transfery**

Granty sú predstavované najmä príjmami z dotácii zo ŠR na prenesený výkon štátnej správy. Najväčší podiel v tejto kategórii tvoria príjmy na školstvo -- základná škola, vzdelávacie poukazy, cestovné, dotácia na deti zo znevýhodneného prostredia a pod. Ďalšie dotácie, ktoré sú mestu poskytované, súvisia s politikou zamestnanosti, kedy mesto za vytvorené pracovné miesta čerpá dotáciu na úhradu časti ceny práce dlhodobo nezamestnaných od Úradu práce, sociálnych vecí a rodiny SR.

Upravený rozpočet k 30.6.2017 je v tejto kategórií vo výške 1 727 999,- €. Posledná úprava bola vykonaná v mesiaci jún, a to najmä na položke 312 012 - dotácia na prenesený výkon ŠS ZŠ. Pri schvaľovaní rozpočtu na rok 2017 na prenesený výkon ŠS v oblasti školstva bola na financovanie ZŠ kalkulovaná čiastka na základe skutočnosti z r. 2016, ktorá bola v roku 2017 zvýšená.

Celkové bežné príjmy v I. polroku sú vo výške 3.061.898,- €, čo predstavuje v porovnaní s upraveným rozpočtom na rok 2017, ktorý je vo výške 6.133.866,- €, plnenie na 52,0 2 %. Z časového hľadiska ide o priaznivé plnenie.

**Príjmy kapitálového rozpočtu**

V I. polroku 2017 je vykázané plnenie vo výške 9,43 % - prijmi pozostávajú hlavne z drobných odpredajov pozemkov pre občanov schválených MsZ. Tieto príjmy boli zaznamenané v celkovej výške 3 300,- €.

**Príjmy finančných operácii**

Plnenie príjmov z finančných operácií k 30.6.2017 je na úrovni 24,8 %.Tvorba rozpočtuje v súlade **s**uzneseniami MsZ. Po úprave zostatku prostriedkov z predchádzajúcich rokov a zapracovaní použitia rezervného fondu do rozpočtu na rok 2017 je výška príjmov FOP 772 368,- €.

Celkové príjmy mesta k 30.6.2017 sú vo výške 3 970 662,- €, z toho vlastné príjmy školských zariadení 138 464,- €, t.j. celkové plnenie na 48,2 %.

Výdavky rozpočtu sú bližšie špecifikované v monitorovacej správe k 30.6.2017 podľa jednotlivých programov.

Vypracovala : Ing. Kapášová a p. Drahošová, na základe podkladov jednotlivých riaditeľov organizácií zriadených mestom Stupava a správcov jednotlivých kapitol.